Diari Oficial de la Generalitat Valenciana


Sumari del DOGV 7176, del 19-12-2013 (2013/11925)

Notificació de la sentència dictada en el procediment de guarda i custòdia número 169/2011.
-------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11756


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de guarda i custòdia número 169/2011. [2013/11617]  
En este procediment, seguit a instàncies de María Teresa Martínez Lozano contra Pascual Martínez Higueras, s'ha dictat una sentència l'encapçalament i la part dispositiva de la qual literalment són els següents:  
«Jutjat de Primera Instància i Instrucció número 3 de Quart de Poblet  
Guarda i custòdia 169/2011   
Sentència número 203  
Quart de Poblet, 7 de novembre de 2011  
Ivana María Aragó Honrubia, magistrada jutgessa del Jutjat de Primera Instància i Instrucció número 3 de Quart de Poblet, he vist les actuacions seguides amb el número 169/2011, sobre guarda i custòdia, promogudes per María Teresa Martínez Lozano, representada per la procuradora Herminia Arnau Arnau i assistida del lletrat Pedro González Moreno, contra Pascual Martínez Higueras, el qual va ser declarat en situació processal de rebel·lia, i ha comparegut a l'acte del juí i ha intervingut el ministeri fiscal, representat per Julio Bruzón Limia.  
Dispositiva  
Estime la demanada interposada per la representació processal de M.ª Teresa Martínez Lozano contra Pascual Martínez Higueras, i dispose com a mesures definitives personals i patrimonials que regiran després de la ruptura de la unió de fet, i que apareixen en el fonament de dret primer de la present resolució.   
Primer. En l'acte del juí el lletrat de la part actora ha sol·licitat l'elevació a definitives de les mesures disposades amb caràcter provisional en la interlocutòria de data 7 de juliol de 2011, recaiguda en les mesures provisionals coetànies d'este Jutjat número 331/2011, modificant només que, quant al règim de visites previst per a una vegada la xiqueta complisca els tres anys, se suprimisca la vesprada dels dijous, per no poder complir-se el règim per part del pare perquè es trobarà, pròximament, treballant.  
En l'acte del juí el demandat ha mostrat la seua conformitat íntegra amb la petició sol·licitada per la demandant, i no ha mostrat cap oposició el ministeri fiscal, en l'elevació a definitives de les mesures provisionals, per la qual cosa cal estimar íntegrament la demanda.  
Per l'anterior, les mesures definitives personals i patrimonials que regiran seran les següents:   
- Atribuïsc la guarda i custòdia del fill menor, I., a la mare, sent l'exercici de la pàtria potestat compartit entre ambdós progenitors.  
  
- Establisc un règim de visites a favor del pare consistent en:  
· Fins que el menor complisca tres anys:  
El pare gaudirà de la companyia del menor en caps de setmana alterns sense pernocta, arreplegant-lo al domicili matern tant els dissabtes com els diumenges a les 11.00 hores i tornant-lo a les 22.00 hores en el domicili adés esmentat.  
· A partir que el menor complisca tres anys:  
El pare gaudirà de la companyia del menor els caps de setmana alterns amb pernocta, arreplegant-lo al domicili matern els dissabtes a les 11.00 hores i tornant-lo els diumenges a les 20.00 al domicili matern.  
Els festius que es convertisquen en pont s'uniran al cap de setmana corresponent, mentre que les festes independents, excepte aquelles respecte de les quals expressament els progenitors hagen manifestat un acord, correspondran, des de les 10.00 hores del matí fins a les 20.00 hores, al progenitor amb què no hagen de passar el següent cap de setmana immediatament posterior.  
Règim extraordinari: amb suspensió del règim ordinari, el pare gaudirà de la companyia del menor la meitat de les vacances escolars de Falles, estiu, Nadal i Setmana Santa, prenent com a base el calendari escolar emés per la Conselleria d'Educació, al qual arreplegarà i tornarà al domicili matern, els dies que corresponguen al pare tindre amb ell el menor, en els mateixos horaris i condicions establits en el règim ordinari. Fins a l'edat de sis anys, les vacances estivals seran gaudides en períodes setmanals. A partir dels sis anys d'edat, per quinzenes.  
  
Per al cas que existisca discrepància entre els progenitors quant a la permanència del menor durant els períodes de vacances, la seua elecció i adjudicació correspondrà a la mare els anys imparells i al pare els anys parells.  
Alhora, els progenitors es reserven el dret de fruir amb el seu fill els seus respectius aniversaris, independentment del dia de la setmana que siga i de quin progenitor tinga concertada la vista per a eixe dia.  
  
Igualment s'esdevindrà amb les festivitats del dia de la mare i del pare, que el menor gaudirà en companyia del progenitor que festege la festivitat esmentada en cada ocasió.  
- El pare haurà d'abonar a la mare, en concepte de pensió d'aliments a favor del fill, la quantitat de 200 euros mensuals, en el compte corrent que a l'efecte designe la mare, i que és el compte corrent de l'entitat bancària Bancaixa amb número [...], per mesos de bestreta i entre els cinc primers dies de cada mes, quantitat que s'actualitzarà anualment segons la variació percentual de l'índex de preus de consum aprovat per l'Institut Nacional d'Estadística o organisme que el substituïsca.  
- Les despeses extraordinàries del menor, com ara psicològiques o mèdiques no cobertes per la Seguretat Social o assegurança privada, o d'ortodòncia, etcètera, seran satisfetes per la meitat entre ambdós progenitors. Les altres despeses extraordinàries no necessàries seran abonades per la meitat, amb la seua justificació prèvia, sempre que medie el consens dels progenitors en la seua realització, o a falta d'això, l'autorització judicial.  
Cada part ha de pagar les costes causades a instàncies seues, i les comunes a mitges.  
Mode d'impugnació: contra esta resolució no es pot interposar cap recurs, sense perjuí que les parts puguen sol·licitar l'aclariment de qualsevol error material o aritmètic, si abans no s'apreciaren d'ofici.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, en done fe.   
Quart de Poblet, 7 de novembre de 2011».  
I atés que el demandat, Pascual Martínez Higueras, es troba en parador desconegut, expedisc este edicte a fi que li valga de notificació de forma deguda.  
  
Quart de Poblet, 10 de desembre de 2013.- La secretària judicial: María José Roig Sapiña.